

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

KLASA: 363-01/25-01/01

UR.BROJ: 2158-41-02-25-1

Vladislavci, 12. veljače 2025.

Na temelju članka 11. Zakona o pravu na pristup informacijama („Narodne novine“ broj 25/13i 85/15), općinski načelnik Općine Vladislavci objavljuje

**SAVJETOVANJE SA ZAINTERESIRANOM JAVNOŠĆU**

**Nacrt prijedloga Plana rasvjete Općine Vladislavci**

**Savjetovanje traje od 12. veljače do 12. ožujka 2025.**

Pozivamo predstavnike zainteresirane javnosti da najkasnije do 12. ožujka 2025. godine dostave svoje prijedloge, komentare i primjedbe na nacrt prijedloga Plana rasvjete Općine Vladislavci (dalje u tekstu: Plan) s obrazloženjem, putem pošte ili osobno na adresu: Jedinstveni upravni odjel Općine Vladislavci, Kralja Tomislava 141, 31404 Vladislavci ili na e-mail: [vladislavci.tajnik@gmail.com](mailto:vladislavci.tajnik@gmail.com)

U prilogu predstavljamo izrađeni nacrt Plana rasvjete Općine Vladislavci. Prema Zakonu o zaštiti od svjetlosnog onečišćenja (NN 14/19), Općina Vladislavci obvezna je izraditi Plan rasvjete za svoje administrativno područje. U suradnji s Jedinstvenim upravnim odjelom Općine Vladislavci i tvrtkom Nova-lux d.o.o. iz Osijeka, izrađen je navedeni dokument usklađen sa svim relevantnim zakonima, propisima, te s postojećim prostornim i urbanističkim planovima.

Navedeni dokument je usklađen sa Pravilnikom o zonama rasvijetljenosti, dopuštenim vrijednostima osvjetljenja i načinima upravljanja rasvjetnim sustavima (NN 128/2020) kojima su propisana detaljna pravila o zonama rasvijetljenosti, dopuštenim vrijednostima osvjetljenja i načinima upravljanja rasvjetnim sustavima. Sam sadržaj, format i način dostave Plana rasvjete propisani Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete (NN 22/2023).

Plan rasvjete predstavlja plan vanjske i dekorativne rasvjete koji donose jedinice lokalne samouprave, u skladu s prostornim i urbanističkim planovima. Njime se određuju zone ugradnje rasvjete i tehnički parametri rasvjete. Plan uključuje tekstualni i grafički dio, a cilj mu je osiguranje sigurnosti, energetske učinkovitosti i prilagodljivosti okolišu. S obzirom na značajan udio javne rasvjete u ukupnoj potrošnji električne energije, modernizacija sustava, poput zamjene starih svjetiljki LED tehnologijom i uvođenje sustava upravljanja, može rezultirati znatnim uštedama.

Prema Pravilniku o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima (NN 128/2020), Republika Hrvatska podijeljena je u pet zona rasvijetljenosti, prilagođenih razini aktivnosti i potreba pojedinih područja. U Općini Vladislavci, najviše površine zauzima tamnog krajolika (E1), dok manje površine obuhvaćaju zone prirodne rasvijetljenosti (E0) i zone niske i srednje ambijentalne rasvijetljenosti (E2 i E3). Ove zone definiraju razine i vrstu rasvjete koje će se koristiti, uz poseban naglasak na očuvanje prirodnog okoliša i osiguranje sigurnosti.

Rekonstrukcijom javne rasvjete kao i izgradnjom nove javne rasvjete u Općini Vladislavci u svim rasvjetnim tijelima se koriste LED svjetlosni izvori. Javna rasvjeta je usklađena sa važećom normom HRN EN 13201.

Prijedlozi, komentari i primjedbe na predloženi Plan dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Vladislavci.

Prijedlozi, komentari i primjedbe moraju sadržavat i adresu podnositelja i biti čitko napisani, uz javno navođenje dijela prijedloga akta/dokumenta na koji se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Vladislavci. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Plan je objavljen u elektronskom obliku na internet stranici Općine Vladislavci [www.opcina-vladislavci.hr](http://www.opcina-vladislavci.hr)

Plan koji je objavljen na internet stranici Općine Vladislavci predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Plana.

Tekst ove objave objavit će se na web stranici Općine Vladislavci [www.opcina-vladislavci.hr](http://www.opcina-vladislavci.hr) u rubrici „“Savjetovanje sa zainteresiranom javnošću“ i na Oglasnoj ploči Općine.

Po provedenom savjetovanju izradit će se Izvješće o provedenom savjetovanju.

**OPĆINA VLADISLAVCI**